b'\n_START_ARTICLE_\nGunther Krichbaum\n_START_SECTION_\nVia\xc8\x9ba \xc8\x99i cariera\n_START_PARAGRAPH_\nDup\xc4\x83 ob\xc8\x9binerea bacalaureatului\xc2\xa0\xc3\xaen anul 1984 la Liceul Solitude din Stuttgart-Weilimdorf, Krichbaum realizeaz\xc4\x83\xc2\xa0serviciul militar \xc3\xaen Sigmaringen \xc8\x99i Dillingen/Donau \xc8\x99i studiaz\xc4\x83 \xc3\xaencep\xc3\xa2nd cu anul 1985 \xc8\x99tiin\xc8\x9be juridice at\xc3\xa2t la Universitatea Eberhard Kars din T\xc3\xbcbingen\xc2\xa0\xc8\x99i la Universitatea Ruprecht Karls din Heidelberg, c\xc3\xa2t \xc8\x99i la Lausanne \xc8\x99i Geneva. Dup\xc4\x83 primul examen juridic de stat, \xc3\xaencheie studiile \xc3\xaen 1991. \xc3\x8en timpul studiilor sale, devine membru al Asocia\xc8\x9biei Studen\xc8\x9be\xc8\x99ti Ulmia din T\xc3\xbcbingen. Dup\xc4\x83 reziden\xc8\x9biat, absolv\xc4\x83 \xc8\x99i cel de-al doilea examen juridic de stat \xc8\x99i, ulterior, p\xc3\xa2n\xc4\x83 \xc3\xaen anul 2002, activeaz\xc4\x83 ca agent independent de asigurare pentru MLP AG \xc3\xaen Pforzheim._NEWLINE_Religia sa este evanghelic\xc4\x83, el fiind la a doua lui c\xc4\x83s\xc4\x83torie \xc8\x99i tat\xc4\x83l a trei copii din prima c\xc4\x83s\xc4\x83torie.\n_START_SECTION_\nPolitic\xc4\x83\n_START_PARAGRAPH_\nKrichbaum s-a al\xc4\x83turat \xc3\xaen 1979 Uniunii Tineretului CDU, \xc8\x99i \xc3\xaen 1983, de asemenea, Uniunii Cre\xc8\x99tin-Democrate (CDU). Din 1999 p\xc3\xa2n\xc4\x83 \xc3\xaen 2009 a fost vice-pre\xc8\x99edinte al oganiza\xc8\x9biei CDU din ora\xc8\x99ul Pforzheim, Germania, \xc8\x99i din 2009 pre\xc8\x99edinte al organiza\xc8\x9biei CDU \xc3\xaen districtul Enz/Pforzheim. Krichbaum este din 2002 membru al Bundestag-ului German \xc8\x99i \xc3\xaencep\xc3\xa2nd cu decembrie 2005, vice-purt\xc4\x83tor de cuv\xc3\xa2nt pentru politica european\xc4\x83  al grupului parlamentar CDU/CSU \xc3\xaen Bundestag. Din iunie 2007 este pre\xc8\x99edinte al Comisiei pentru Afaceri Europene \xc3\xaen Bundestag._NEWLINE_Krichbaum a ob\xc8\x9binut de fiecare dat\xc4\x83 mandatul direct din circumscrip\xc8\x9bia din Pforzheim ca deputat \xc3\xaen Bundestag-ul German. La momentul primei sale alegeri \xc3\xaen 2002, el a reu\xc8\x99it s\xc4\x83 rec\xc3\xa2\xc8\x99tige pentru CDU mandatul direct, pierdut \xc3\xaen 1998 \xc3\xaen favoarea SPD, candid\xc3\xa2nd \xc3\xaempotriva pre\xc8\x99edintei SPD Baden-W\xc3\xbcrttemberg, Ute Vogt. Krichbaum \xc3\xae\xc8\x99i men\xc8\x9bine mandatul \xc3\xaen 2005, cu 46,9%, iar \xc3\xaen 2009 cu 40,7% din voturile directe. La alegerile legislative din Germania din 2013 a ob\xc8\x9binut cu 49,5% din voturile din primul tur, cel mai bun rezultat al CDU \xc3\xaen aceast\xc4\x83 circumscrip\xc8\x9bie electoral\xc4\x83 de la alegerile pentru Bundestag din 1983. La cea dea cincea candidatur\xc4\x83 \xc3\xaen circumscrip\xc8\x9bia electoral\xc4\x83, el nu a mai putut ob\xc8\x9bine acest rezultat, cu toate acestea a ob\xc8\x9binut mandatul direct cu 36,4% din voturile din primul tur._NEWLINE_Regina Olandei \xc3\xaei ofer\xc4\x83 titlul de mare ofi\xc8\x9ber al ordinului de Orania-Nassau, \xc3\xaen 2009 pre\xc8\x99edintele Republicii franceze \xc3\xaei confer\xc4\x83 titlul de ofi\xc8\x9ber al Legiunii de onoare, iar \xc3\xaen 2010, pre\xc8\x99edintele statul rom\xc3\xa2n \xc3\xaei ofer\xc4\x83 titlul de comandant al Ordinul na\xc8\x9bional \xe2\x80\x9eSteaua Rom\xc3\xa2niei\xe2\x80\x9d. \xc3\x8en 2012, el prime\xc8\x99te medalia de aur de onoare pentru merite a Republicii Austria.'